cyanic-selkie/wikianc huggingface dataset:
กรีสซี คาเฟ
กรีสซี คาเฟ (อังกฤษ: Greasy Cafe) หรือ อภิชัย ตระกูลเผด็จไกร เป็นศิลปินและนักแต่งเพลงชายชาวไทยภายใต้สังกัด Smallroom ตั้งแต่ปี พ.ศ. 2542 เขามีผลงานอัลบั้มเพลงมาแล้ว 3 ชุดคือ สิ่งเหล่านี้ พ.ศ. 2551 ทิศทาง พ.ศ. 2552 และ The Journey without Maps พ.ศ. 2555 อภิชัยมีคอนเสิร์ตใหญ่ของตัวเองมาแล้ว 2 ครั้งคือ Greasy Cafe: Untill Tomorrow ที่สนามกีฬาจรัญ บุรพรัตน์ กรุงเทพฯ และ Greasy Cafe: Untill Tomorrow Home ที่เขากะโหลก จังหวัดประจวบคิรีขันธ์
ประวัติ
นอกจากงานเพลง อภิชัยเคยมีผลงานหนังสือ The Destination from Nowhere ในปีพ.ศ. 2554 ซึ่งเป็นงานเขียนที่รวบรวมเกร็ดความคิดจากสมุดบันทึกและเป็นวัตถุดิบในการทำงานเพลงของเขา อภิชัยยังเคยแสดงนำในภาพยนตร์ แต่เพียงผู้เดียว พ.ศ. 2554 และได้รับรางวัลนักแสดงนำยอดเยี่ยมจากสถาบันชั้นนำ อภิชัยยังเคยทำเพลงประกอบภาพยนตร์ ตั้งวง พ.ศ. 2556 โดย คงเดช จาตุรันต์รัศมี ชัมบาลา พ.ศ. 2555 โดยปัญจพงศ์ คงคาน้อย และ The Down พ.ศ. 2558
ชีวิตวัยเด็ก
อภิชัยเกิดที่ย่านเมืองเก่าของกรุงเทพฯ ในครอบครัวเย็บหมวกกีฬาที่มีพ่อและแม่เป็นชาวจีนแท้ ๆ เขาใช้ชีวิตวัยเด็กในย่านวรจักร เรียนชั้นประถมศึกษากับโรงเรียนประสาทวุฒิ ซึ่งเป็นโรงเรียนภาษาไทยและจีน เรียนต่อมัธยมศึกษาที่โรงเรียนศิริวัฒนาและโรงเรียนเพชรรัตน์ เขาจบศึกการศึกษาระดับปวช. ที่โรงเรียนไทยวิจิตรศิลปอาชีวะ อภิชัยเดินทางไปเรียนด้านการถ่ายภาพที่ประเทศอังกฤษตอนอายุ 21 ปี และใช้ชีวิตอยู่ที่นั่นเป็นเวลาร่วม 4 ปี
ช่วงเวลาที่เรียนในอังกฤษ อภิชัยได้มีโอกาสเริ่มเล่นดนตรีอย่างจริงจัง ได้รวมวงกับเพื่อนในชื่อ The Light ตระเวนเล่นตามผับขนาดเล็ก วงดนตรีของเขาทำงานได้ไม่นานนักและแยกย้ายไป เขากลับเมืองไทยและทำงานเป็นช่างภาพนิตยสาร เริ่มจากการถ่ายภาพแฟชั่นให้กับนิตยสาร Hyper ก่อนจะหลงใหลในการถ่ายภาพแนวสารคดี งานถ่ายภาพนิตยสารยังทำให้เขารู้จักคนมากขึ้น วันหนึ่งเขามีโอกาสถ่ายภาพวงดนตรีชื่อ Crub และได้ทำความรู้จัก รุ่งโรจน์ อุปถัมภ์โพธิวัฒน์ หนึ่งในสมาชิกวงซึ่งกลายมาเป็นเจ้าของค่ายเพลง Smallroom ในปัจจุบัน
อภิชัยเริ่มทำงานถ่ายภาพนิ่งในกองถ่ายภาพยนตร์ ภาพยนตร์เรื่องแรกที่เขาถ่ายคือ A Fighter’s Blues ยุคนั้นหน้าที่ของช่างภาพนิ่งกองถ่ายคือการถ่ายภาพส่งตามสื่อเพื่อประชาสัมพันธ์หนัง แต่อภิชัยมองว่าบรรยากาศในกองถ่ายน่าสนใจไม่แพ้ตัวหนัง โดยเฉพาะเมื่อมองถอยออกมามองสิ่งที่กำลังเกิดขึ้นนอกจอมอนิเตอร์ ผลงานภาพถ่ายของเขาจึงมักเล่าเรื่องทีมงานซึ่งเป็นสิ่งที่คนดูไม่เคยเห็น
อภิชัยมีโอกาสได้ถ่ายภาพเบื้องหลังภาพยนตร์ไทยอีกหลายเรื่อง เช่น จันดารา, มนต์รักทรานซิสเตอร์, The Letter จดหมายรัก, โอเค เบตง, อารมณ์ อาถรรพ์ อาฆาต, ปืนใหญ่จอมสลัด, องค์บาก 2 ฯลฯ ซึ่งในช่วงเวลาเดียวกันเขามีโอกาสได้พบกับรุ่งโรจน์และได้กลับมาทำงานเพลงอีกครั้ง จนเป็นจุดเริ่มต้นของการเป็นศิลปินเพลงในชื่อ Greasy Cafe เต็มตัว
Smallroom 001-002 (พ.ศ. 2543)
เพลงแรกที่อภิชัยใช้ชื่อ Greasy Cafe ในการทำงาน คือเพลง หา (Quest?) อัลบั้มคอมพลิเอชัน Smallroom 001 รุ่งโรจน์เจ้าของค่ายเพลง Smallroom ได้แรงบันดาลใจจากอัลบั้มรวมเพลงจากหลายศิลปินในต่างประเทศ โดยแต่ละชุดจะมีคอนเซปต์ธีมต่างกัน ศิลปินที่รุ่งโรจน์ชวนมาร่วมงานมีทั้งวงดนตรีอาชีพ คนทำดนตรีเบื้องหลัง และคนในวงการซึ่งไม่เคยทำเพลงมาก่อน
อภิชัยเคยให้สัมภาษณ์ว่าไม่มีเหตุผลในการตั้งชื่อ Greasy Cafe เป็นพิเศษ คำนี้แปลว่าร้านอาหารที่ขายอาหารจานด่วน ส่วนมากเป็นอาหารแบบทอดที่ทำไม่ยากและมีจำนวนมากในอังกฤษ เหตุผลที่อภิชัยตั้งชื่อนี้เพราะเขาคิดว่าเพลงของเขาก็ไม่ต่างจากร้านแนว Greasy Cafe ซึ่งมีลูกค้าหลายรูปแบบ ตั้งแต่ชนชั้นแรงงานไปจนถึงผู้บริหาร เหมือนกับเพลงของอภิชัยที่ไม่ถูกจัดอยู่ในหมวดไหน ไม่ว่าวัยรุ่นหรือผู้ใหญ่แต่เป็นเพลงที่ใครก็ฟังได้
อภิชัยยังใช้ชื่อ Greasy Cafe ทำเพลงในชุด Smallroom 002 เพลง พบ หลังจากนั้นรุ่งโรจน์ยังชวนอภิชัยทำเพลงเป็นระยะ เช่น ทำเพลงในโครงการสนามหลวงคอนเนคส์ สังกัด สนามหลวง ในเครือ จีเอ็มเอ็ม แกรมมี่ โดยนำเพลง เธอรู้รึเปล่า ของ ใหม่ เจริญปุระ มาเรียบเรียงใหม่ เมื่อถึงเวลาที่เหมาะสมรุ่งโรจน์จึงชวนอภิชัยมาทำอัลบั้มเต็ม จนเกิดเป็นอัลบั้มแรก สิ่งเหล่านี้ ในปีพ.ศ. 2551
สิ่งเหล่านี้ (พ.ศ. 2551)
รุ่งโรจน์เป็นคนแนะนำให้อภิชัยทำเพลงอัลบั้มนี้ร่วมกับ รัฐ พิฆาตไพรี (นามแฝงว่า Ruzzy) มือกีตาร์วง Tattoo Colour ทุกเพลงในอัลบั้มคือเพลงที่อภิชัยแต่งในช่วงกลับมาอยู่ประเทศไทยและนำมาเรียบเรียงใหม่อภิชัยใช้เวลาทำอัลบั้มนี้ประมาณ 3 เดือน ช่วงแรกเขาอยากให้เพลงในอัลบั้มเน้นการใช้กีตาร์โปร่งเป็นหลัก การทำงานก็มักเริ่มจากการเล่นกีตาร์โปร่งและร้อง อภิชัยยังอัดเครื่องดนตรีบางส่วน เช่น เสียงเบส กีตาร์ไฟฟ้า และกลองในเพลง ความบังเอิญ จากนั้นรัฐจะเป็นผู้เรียบเรียงและแนะนำการใช้เสียงที่ต่างจากกีตาร์โปร่งเพื่อให้ดนตรีหลากหลายขึ้น เช่น ช่วยคิดและอัดกีตาร์โซโล่ในเพลง เกษมสำราญ
ใน สิ่งเหล่านี้ ยังมีเพลงบรรเลงชื่อ ไฮซินท์ ซึ่งเป็นเพลงที่อภิชัยแต่งระหว่างถ่ายภาพนิ่งภาพยนตร์เรื่อง จันดารา (ไฮซินท์เป็นชื่อตัวละครหนึ่งในเรื่อง) มีเพลง ภาพชินตา ซึ่งได้แรงบันดาลใจจากการเสียชีวิตของภรรยาของเพื่อนอภิชัย
เพลงแรกที่ถูกตัดเป็นซิงเกิลคือ ฝืน ตามมาด้วย ความบังเอิญ ทั้งสองเพลงแตกต่างจากเพลงแรก ๆ ของ Greasy Cafe ในอัลบั้ม Smallroom 001-002 ดนตรีเน้นการใช้เสียงจากเครื่องดนตรีสด จุดเด่นของเพลงในอัลบั้มนี้อยู่ที่การใช้คำซึ่งมีความคล้ายกลอนเปล่าที่เปรียบเปรยความรักความสัมพันธ์กับสิ่งที่อยู่รอบตัว เนื้อหาของเพลงยังแสดงความเป็นกบฎในความคิดที่มีต่อความสัมพันธ์ เพลงที่แสดงจุดเด่นด้านนี้ชัดเจนมากคือเพลง สิ่งเหล่านี้ ซึ่งบอกว่าความรักในอุดมคติกับความรักในโลกความเป็นจริงแตกต่างกันอย่างสิ้นเชิง
อภิชัยยังนำภาพถ่ายที่เคยเก็บไว้มาใช้ในการออกแบบปกอัลบั้ม อีกหนึ่งเอกลักษณ์เด่นของอัลบั้มนี้คือ มิวสิกวีดีโอเพลง สิ่งเหล่านี้โดย ศิวะภาค เจียรวนาลี ผลงานชิ้นนี้ไม่ได้มีองค์ประกอบตามขนบมิวสิกวีดีโอทั่วไป แต่เน้นการใช้ภาพวาดบนกระดาษเพื่อเล่าเรื่องความรักความสัมพันธ์ในมุมมองของ Greasy Cafe
นอกจากนี้ด้วยความที่ทำงานในกองถ่ายมานานทำให้เขาติดการเล่าเรื่องแบบภาพยนตร์ผ่านบทเพลง คือเล่าบรรยากาศโดยรอบก่อนแล้วค่อยโฟกัสไปที่ตัวละคร
ทิศทาง (พ.ศ. 2552)
ถ้ามองในภาพรวม ผลงานเพลงในอัลบั้ม ทิศทาง มีความคล้ายอัลบั้มแรกจนเป็นเหมือนภาคต่อของ สิ่งเหล่านี้ แต่เมื่อเจาะลึกในรายละเอียด ทิศทาง เผยให้เห็นการทดลองทางดนตรีใหม่ ๆ ของอภิชัย ทั้งการใช้เสียงกีตาร์ที่หลากหลายขึ้น มีเพลงเร็วที่ซับซ้อนและซ่อนรายละเอียดเยอะขึ้น
ในด้านเนื้อหาเนื้อเพลงของอภิชัยยังมีอารมณ์ความหม่นเศร้าเหมือนเดิม สิ่งที่เพิ่มเข้ามาคือ การเล่าเรื่องความเปลี่ยนแปลงในชีวิต ความไม่มั่นคงและไม่แน่นอนที่ทุกคนต้องเจอ  เพลงที่ได้รับการคัดให้เป็นซิงเกิลแรกคือ ทิศทาง ซึ่งได้แรงบันดาลใจจากการเลิกราของเพื่อนสนิท แสดงให้เห็นจุดเด่นข้อนี้อย่างดีนอกจากนี้อัลบั้มที่สองยังมีเพลงที่น่าสนใจอย่าง คำตอบ ซึ่งอภิชัยได้แรงบันดาลใจการเขียนเพลงมาจากความขัดแย้งทางการเมืองและสังคมไทยในช่วงเปลี่ยนผ่านในปีนั้น เพลง ความจริง ได้แรงบันดาลใจจากชีวิตของนักกีฬายกน้ำหนักทีมชาติไทยที่แพ้ในมหกรรมกีฬาโอลิมปิก เพลง ภายใต้ท้องฟ้าสีดำ ได้แรงบันดาลใจจากชีวิตของคนตาบอด อีกหนึ่งเพลงดังอย่าง ความเลือนลาง แม้จะไม่ได้ถูกคัดเป็นซิงเกิล แต่ก็เป็นหนึ่งในเพลงที่ถูกเล่นสดบ่อยที่สุดของ Greasy Cafe
อัลบั้มนี้ได้รับการเสนอชื่อเข้าชิงรางวัลศิลปินชายยอดเยี่ยม Fat Awards 11 ได้รับรางวัล ศิลปินรุ่นเดอะผู้สร้างแรงบันดาลใจในรอบ 12 ปี The Fat Awards มิวสิกวีดีโอเพลง ทิศทาง ยังได้รับรางวัล [V]Awards จี๊ดโดนใจ แชนแนลวีไทยแลนด์มิวสิกวิดีโออวอร์ดส 2011 ครั้งที่ 7 เพลงของเรา
The Journey without Maps (พ.ศ. 2555)
หลังจบอัลบั้ม ทิศทาง อภิชัยประสบปัญหาทั้งเรื่องงานและชีวิตส่วนตัว แม้ผลตอบรับและเสียงวิจารณ์จากสองอัลบั้มแรกจะดีแต่รายได้ไม่สามารถเลี้ยงชีวิตในประจำวันได้ ปัจจัยรอบด้านทำให้เขารู้สึกกดดันจนไม่มีสมาธิในเขียนเพลงใหม่ อภิชัยตัดสินใจเปลี่ยนวิถีชีวิตด้วยการเดินทางไปใช้ชีวิตที่ประเทศอังกฤษ โดยที่ไม่กำหนดเวลาว่าจะอยู่นานแค่ไหน เขานำกีตาร์โปร่ง เครื่องบันทึกเสียง และแลปท็อปจากเมืองไทยมาด้วยเพราะหวังว่าจะได้นำมาใช้ทำเพลงระหว่างใช้ชีวิตที่ประเทศอังกฤษ
การได้อยู่ในสภาพแวดล้อมใหม่ ๆ ทำให้อภิชัยได้แรงบันดาลใจและเริ่มต้นทำเพลงแม้จะมีเครื่องดนตรีติดตัวแค่ชิ้นเดียว เขานำอุปกรณ์ที่อยู่รอบตัวมาใช้เป็นเครื่องมือในการสร้างเสียง เช่น ใช้เสียงผิวปาก ใช้เสียงดนตรีจากแอปพลิเคชันทำเพลงใน iPad ใช้อูคูเลเล่จากเพื่อนร่วมห้องและแอคคอร์เดียนเก่าซึ่งมีในห้องพักมาใช้ทำเพลง เขาตั้งชื่ออัลบั้มนี้ว่า  The Journey without Maps อภิชัยเคยเล่าว่า “เราไม่เคยเชื่อเลยว่า ในการเริ่มต้นคบใครบางคน เค้าเหล่านั้นจะเดินทางมาพร้อมกับแผนที่ในมือ เราไม่มีทางรู้ได้เลยว่า เราจะขึ้นทิศเหนือ ลงใต้ ไปทางซ้าย ขวา หรือเราจะไปกันได้ไกลแค่ไหน และปลายทางจะจบลงที่ใด้”
อัลบั้มนี้อภิชัยได้ทดลองทำอะไรใหม่หลายอย่าง เสียงจากเครื่องดนตรีบ้าน ๆ ที่ใช้ระหว่างทำเพลงที่อังกฤษถูกนำมาใช้จริงทั้งหมด มีเพลง ร่องน้ำตา ซึ่งอภิชัยได้ร้องร่วมกับศิลปินหญิง ญารินดา เป็นครั้งแรก เพลงนี้มิกซ์เสียงร้องของทั้งสองศิลปินในระดับความดังเท่ากัน เพราะเขาคิดว่าเพลงนี้พูดกับคนทั้งเพศจึงควรร้องพร้อมกัน อัลบั้มนี้มีนักดนตรีต่างวงอย่าง เอี่ยว-ปุรวิชญ์ ขาวลออ มือกลองวง The Richman Toy เม้ง-ภัทรพล ทองสุขา มือกลองวง Desktop Error มาช่วยอัดกลอง อัลบั้มนี้มีเพลงเด่นหลายเพลง เช่น เงาของฝน, หมุน, ประโยคบอกเล่า, ป่าสนในห้องหมายเลข 1, ร่องน้ำตา ฯลฯ การได้อยู่ในสิ่งแวดล้อมที่แตกต่างและได้เห็นชีวิตคนที่หลากหลายทำให้เนื้อเพลงของ Greasy Cafe หลุดพ้นจากการจมปลักกับความหม่นเศร้าและความเปลี่ยนแปลง เนื้อเพลงอัลบั้มนี้ส่วนใหญ่พูดถึงการเดินทาง ความสัมพันธ์ที่คลี่คลาย และการกล้าเผชิญหน้ากับความเปลี่ยนแปลง
The Journey without Maps คืออัลบั้มที่ทำให้ภาพของ Greasy Cafe ค่อนข้างชัดเจน ของ Greasy Cafe ทั้งในแง่ยอดขายและคำวิจารณ์ เขาได้รับรางวัลทางดนตรีจากหลายสถาบัน เช่น อัลบั้มยอดเยี่ยมประจำปีพ.ศ. 2555 Channel [V] Thailand เมโลสโมสร ศิลปินชายเดี่ยวยอดเยี่ยม คมชัดลึก อวอร์ด ครั้งที่ 10 เพลงยอดเยี่ยม (เงาของฝน) สีสันอวอร์ดครั้งที่ 25  มิวสิกวีดีโอจากเพลงในอัลบั้มนี้ยังโดดเด่นไม่แพ้อัลบั้มอื่น โดยเฉพาะเพลง เงาของฝน ฝีมือของผู้กำกับ หัวกลม และเพลง หมุน โดย นวพล ธำรงรัตนฤทธิ์ อีกเพลงในอัลบั้มที่ได้รับความนิยมมากคือ ร่องน้ำตา นอกจากจะเป็นเพลงฮิตยังได้รับการเลือกให้เป็นเพลงประกอบซีรีส์ HORMONES 3 THE FINAL SEASON ของค่ายหนัง GDH
Technicolor (พ.ศ. 2560)
พ.ศ. 2560 อภิชัยให้สัมภาษณ์ว่ากำลังเตรียมตัวออกอัลบั้มใหม่อีกครั้ง
ผลงานเพลงอื่น ๆ
การทำอัลบั้ม The Journey without Maps ทำให้อภิชัยรู้สึกได้ปลดล็อกตัวเองและทดลองทำงานใหม่ ๆ มากขึ้น ช่วงแรกของการทำเพลง อภิชัยเชื่อว่าเขาไม่สามารถแต่งเพลงให้ศิลปินคนอื่นได้ เพราะกลัวถ้อยคำจะไม่เข้ากับศิลปินและเนื้อหาในเพลงส่วนใหญ่เป็นเหตุการณ์จริงที่เกิดกับตัวเขาหรือคนใกล้ตัวเขาเอง ในช่วงรอยต่อระหว่างอัลบั้ม ทิศทาง และ The Journey without Maps อภิชัยได้ทดลองแต่งเพลงให้ศิลปินคนอื่น งานที่เป็นที่รู้จักมากที่สุดคือการแต่งเพลงในอัลบั้ม 5 ของ Palmy ทั้งหมดสามเพลง คือ ทุ่งสีดำ, Butterfly และ Private Sky นอกจากนี้เขายังได้ลองทำงานใหม่ ๆ อย่างการทำคัฟเวอร์เพลง สิ่งสมมติ จากวงนั่งเล่น เพื่อทำเพลงประกอบภาพยนตร์ ฟ.ฮีแลร์ เพลง ฝืน ยังถูกคัฟเวอร์เพื่อใช้ประกอบภาพยนตร์ รักของเรา The Moment
อภิชัยยังทดลองทำงานใหม่นอกเหนือจากงานเพลงและภาพยนตร์ นั่นคือหนังสือ The Destination from nowhere รวมเกร็ดความคิดเบื้องหลังเพลงของ Greasy Cafe หนังสือเสียงแนวทดลอง Panoramic และงานเพลงรูปแบบ EP ทำแถมพิเศษเฉพาะในงาน Fat T-shirt และ Cat T-Shirt โดยเกิดจากความคิดของอภิชัยว่าอยากให้แฟนของ Greasy Cafe ที่มาซื้อเสื้อได้เพลง ถือเป็นการขอบคุณแฟนเพลงรูปแบบหนึ่งส่วนมากเป็นเพลงทดลองที่ไม่มีคำร้อง เพราะเขาอยากทำเพลงโดยไม่ให้เนื้อร้องมาจำกัดจินตนาการ
ในปี พ.ศ. 2556 อภิชัยมีโอกาสทำเพลงพิเศษให้กับเครื่องดื่มแสงโสมในโครงการชื่อว่า Unique Journey เพลง เสมอ และในปี พ.ศ. 2560 โครงการ คนไทยไม่แพ้ชาติใดในโลก เพลง 9 ซึ่งมีเนื้อหาให้กำลังใจคนทำงานด้วยมุมมองของคนที่ผ่านโลกมานาน นอกจากนี้อภิชัยยังได้ทำเพลงประกอบภาพยนตร์ The Down พ.ศ. 2558 ด้วยเพลงชื่อว่า สุดสายตา ซึ่งได้รับรางวัลเพลงนำภาพยนตร์ยอดเยี่ยม รางวัลภาพยนตร์แห่งชาติ สุพรรณหงส์ครั้งที่ 25 เมื่อเดือนมีนาคม พ.ศ. 2559
คอนเสิร์ต
Greasy Cafe เคยมีคอนเสิร์ตใหญ่ของตัวเอง 2 ครั้งชื่อว่า Greasy Cafe: Untill Tomorrow ที่สนามกีฬาจรัญ บุรพรัตน์ กรุงเทพฯ วันที่ 1 ธันวาคม พ.ศ. 2556 มีผู้ชมจำนวน 5000 คน งานนี้ถือเป็นการจัดคอนเสิร์ตใหญ่ครั้งแรกของอภิชัย เขาตั้งใจจัดองค์ประกอบให้เป็นมากกว่าคอนเสิร์ต แต่รวบรวมสิ่งที่อภิชัยชอบและหลงใหล ร้านอาหารที่มาออกบูทก่อนงานเริ่มคือร้านที่เขาชอบและอยู่ในละแวกบ้านของอภิชัย นิทรรศการในงานก็สะท้อนรสนิยมของตัวเขาซึ่งเป็นด้านที่แฟนเพลงไม่เคยเห็น งานนี้ยังจัดวันเดียวกันช่วงที่มีเหตุการณ์ความขัดแย้งทางการเมืองย่านรามคำแหง ทำให้คอนเสิร์ตเกือบถูกยกเลิก สุดท้ายอภิชัยตัดสินใจจัดต่อเพื่อให้แฟนเพลงที่เดินทางมาถึงแล้วหรือตั้งใจเดินทางไกลเพื่อมางานนี้โดยเฉพาะสมหวังทุกคน
แนวคิดในการจัดคอนเสิร์ตมาจากการเปรียบเปรยของอภิชัยว่าแฟนเพลงของเขาเป็นเหมือนผู้ร่วมเดินทาง คอนเสิร์ตสำหรับเขาไม่ใช่แค่งานฟังเพลง แต่เป็นเหมือนการหยุดพักและเฉลิมฉลองก่อนจะเดินทางด้วยกันต่อไป นี่เป็นเหตุผลที่ Untill Tomorrow มีความเป็น 'คอนเสิร์ต' น้อย เน้นชวนให้ผู้คนทั้งแฟนคลับและคนที่เขารู้จักมาใช้เวลากันอย่างใกล้ชิด ในพื้นที่ที่แวดล้อมด้วยธรรมชาติ
อภิชัยจัดคอนเสิร์ตรูปแบบนี้อีกครั้งในชื่อ Greasy Cafe: Untill Tomorrow Home ที่เขากะโหลก จังหวัดประจวบคิรีขันธ์ วันที่ 26 เมษายน พ.ศ. 2557 มีผู้ชมจำนวน 2000 คน งานนี้เป็นคอนเสิร์ตอะคูสติกที่มีคนเล่นแค่ 3 คน แต่ใช้เครื่องดนตรีต่างประเภทถึง 20 ชนิด เขานำคำว่า Home ต่อท้ายชื่อคอนเสิร์ตเพื่อล้อกับชื่ออัลบั้ม The Journey without Maps โปสเตอร์งานก็ใช้ภาพทะเลเหมือนปกอัลบั้ม หลังจากพาแฟนเพลงเดินทางมากับอัลบั้มนี้แล้ว เขาอยากให้คอนเสิร์ตนี้เป็นเหมือนการกลับบ้าน ถือเป็นการปิดอัลบั้มสามอย่างสมบูรณ์แบบ
บาวเซต
บาวเซต (Bowsette; ) หรือ "คุปปะ-ฮิเมะ" (クッパ姫) เป็นเวอร์ชันมานุษยรูปนิยมแบบโมเอะที่สร้างขึ้นโดยแฟน ๆ และเปลี่ยนเพศตัวละครบาวเซอร์จากแฟรนไชส์มาริโอ ซึ่งเขาได้แปลงร่างให้คล้ายกับตัวละครเจ้าหญิงพีชโดยใช้เพาเวอร์-อัป ตัวละครนี้สร้างขึ้นเมื่อวันที่ 19 กันยายน ค.ศ. 2018 โดยศิลปินออนไลน์ชาวมาเลเซียชื่อ Ayyk92 ซึ่งเป็นส่วนหนึ่งของภาพการ์ตูนต่อเนื่องที่เขาโพสต์ในทวิตเตอร์ ต่อมา บาวเซตกลายเป็นอินเทอร์เน็ตมีมและได้รับความนิยมในระดับสากล โดยมีแฮชแท็กที่เกี่ยวข้องกันในภาษาอังกฤษและญี่ปุ่นแบบสมัยิยมในทวิตเตอร์ รวมทั้งศิลปินชาวญี่ปุ่นระดับอาชีพหลายคนได้สนับสนุนการตีความตัวละครของตนเองในเว็บไซต์
โดยทั่วไปแล้ว จะมีการวาดภาพแสดงบาวเซตในฐานะผู้หญิงผมบลอนด์ที่มีเขา, เขี้ยว, ปลอกคอมีหนามแหลม พร้อมปลอกแขนที่เข้าชุดกัน ตลอดจนชุดเดรสเกาะอกสีดำ โดยพื้นฐานแล้วเป็นการผสมผสานระหว่างเจ้าหญิงพีชกับองค์ประกอบของรูปลักษณ์ของบาวเซอร์ ซึ่งบรรดานักข่าวสังเกตเห็นแนวโน้มนี้และรู้สึกประหลาดใจกับอายุขัยของมัน โดยพิจารณาจากแง่มุมต่าง ๆ เช่น รูปลักษณ์และความน่าดึงดูดของตัวละคร หรือความต้องการที่เป็นไปได้ของแฟน ๆ ที่จะทำให้ผู้ดูแลโซเชียลมีเดียของนินเท็นโดตกตะลึง ในขณะที่บางคนสังเกตเห็นว่างานศิลปะส่วนใหญ่ที่เกิดจากมันเป็นภาพลามกอนาจาร แต่คนอื่น ๆ ก็เน้นอย่างรวดเร็วว่าบางคนมีลักษณะทั่ว ๆ ไปที่บริสุทธิ์แทน ความนิยมอย่างรวดเร็วของบาวเซตได้นำไปสู่ตัวละครอื่น ๆ ที่สร้างโดยแฟน ๆ ในลักษณะเดียวกันในช่วงเวลาสั้น ๆ โดยแต่ละตัวจะขึ้นอยู่กับตัวละครนินเท็นโดที่มีอยู่ ส่วนในประเทศญี่ปุ่น ได้มีการหยิบยกข้อกังวลเกี่ยวกับความถูกต้องตามกฎหมายของตัวละครที่สร้างโดยแฟน ๆ ภายใต้กฎหมายลิขสิทธิ์ของญี่ปุ่น
ภูมิหลัง
ซูเปอร์มาริโอเป็นเกมแพลตฟอร์มที่ดำเนินมายาวนาน ซึ่งสร้างขึ้นโดยบริษัทนินเท็นโดใน ค.ศ. 1985 ซีรีส์นี้มีเนื้อหาเกี่ยวกับตัวเอกชื่อมาริโอ และตัวละครอื่น ๆ ที่สามารถเล่นได้ เช่น ลุยจิซึ่งเป็นน้องชายของเขา โดยการช่วยเหลือเจ้าหญิงพีชที่ถูกลักพาตัวไปจากบาวเซอร์ผู้เป็นปฏิปักษ์ ในขณะที่ผู้เล่นรุดหน้าไป พวกเขาสามารถรวบรวมไอเทมเพาเวอร์-อัป ในเกม ที่ช่วยให้ตัวละครของผู้เล่นได้รับความสามารถหรือรูปแบบใหม่ ในระหว่างการนำเสนอนินเท็นโด ไดเรกต์ ที่บันทึกไว้ล่วงหน้าในเดือนกันยายน ค.ศ. 2018 บริษัทนินเท็นโดได้แสดงตัวอย่างเพื่อเปิดตัวนิวซูเปอร์มาริโอบราเธอส์ ยูใหม่ในแบบ 'ดีลักซ์' สำหรับนินเท็นโด สวิตช์ ซึ่งมีตัวละครโทเดตในฐานะตัวเลือกที่เล่นได้ใหม่ และเพาเวอร์-อัป ใหม่เพื่อเธอโดยเฉพาะ นั่นคือซูเปอร์คราวน์ เมื่อหยิบขึ้นมา มันจะแปลงกายโทเดตให้เป็น "พีชเชต" แต่เป็นทรงผมของโทเดตและลักษณะเด่นอื่น ๆ
การเปิดตัวพีชเชตได้นำไปสู่สิ่งที่คิดและทฤษฎีโดยแฟน ๆ เกี่ยวกับวิธีการทำงานของไอเทมซูเปอร์คราวน์ภายในจักรวาลของเกม ไม่นานหลังจากนั้น ศิลปิน Ayyk92 ได้โพสต์แฟนคอมิกสี่ช่องในดีเวียนต์อาร์ตและทวิตเตอร์ พร้อมคำบรรยายใต้ภาพว่า "ซูเปอร์คราวน์ของบางตำนานมาริโอใหม่ในแบบเผ็ดร้อน" ซึ่งในคอมิก มาริโอและบาวเซตรู้สึกท้อแท้หลังจากการขอแต่งงานกับเจ้าหญิงพีชพร้อม ๆ กัน โดยอ้างอิงถึงตอนจบของซูเปอร์มาริโอโอดิสซีย์ อย่างไรก็ตาม ขณะที่มาริโอปลอบใจมัน บาวเซอร์ได้เผยว่ามันกำลังถือซูเปอร์คราวน์เพาเวอร์-อัป และในช่องสุดท้าย ทั้งสองเดินผ่านเจ้าหญิงพีชและลุยจิที่กำลังเล่นเทนนิสอยู่ โดยบาวเซอร์ที่ตอนนี้กลายเป็นตัวละครหญิงที่คล้ายกับเจ้าหญิงพีช แต่มาในเดรสเกาะอกสีดำ, เขี้ยว, เขาขนาดใหญ่ที่ยื่นออกมาจากด้านข้างของศีรษะของเธอ รวมถึงเครื่องแต่งกายและกระดองหนามแหลมของบาวเซอร์
ตัวละครนี้ไม่มีชื่อในคอมิกต้นฉบับ ซึ่งมีการขนานนามตัวละครนี้ว่า "บาวเซต" โดยแฟน ๆ ที่พูดภาษาอังกฤษ แฮชแท็กที่เกี่ยวข้องได้รับความนิยมอย่างรวดเร็วในทวิตเตอร์ ที่มีการกล่าวถึงมากกว่า 150,000 ครั้ง และแฟนอาร์ตหลังจากนั้นไม่นาน โดยมีการเรนเดอร์บางส่วนทำให้ตัวละครมีผิวสีเข้ม และ/หรือผมสีแดงเหมือนเป็นการเรียกกลับไปยังบาวเซอร์ต้นฉบับ ส่วนเว็บไซต์พอร์นฮับ และยูพอร์น ต่างก็รายงานว่ามีการค้นหาตัวละครบนเว็บไซต์ของพวกเขาเพิ่มขึ้นอย่างมากถึง 500,000 และ 2900 เปอร์เซ็นต์ตามลำดับ รวมถึงภายในสิ้น ค.ศ. 2018 ได้เป็นคำที่มีผู้ค้นหามากที่สุดเป็นอันดับที่ 9 ในเว็บไซต์ด้วยการค้นหา 34.6 ล้านครั้ง ตัวละครนี้ยังเป็นที่นิยมในหมู่ผู้ใช้ทวิตเตอร์ชาวญี่ปุ่นภายใต้ชื่อ "คุปปะ-ฮิเมะ" ( "เจ้าหญิงคุปปะ") โดยมีศิลปินชาวญี่ปุ่นรายใหญ่หลายคนที่มีส่วนร่วมในงานศิลปะของตัวละคร ศิลปินเหล่านี้รวมถึงผู้ออกแบบตัวละครสตรีทไฟเตอร์ และดาร์กสตอล์เกอส์ อย่างอากิระ ยาซูดะ, ศิลปินมังงะวันพันช์แมน อย่างยูซูเกะ มูราตะ, ผู้สร้างซีรีส์ป็อปทีมเอปิก อย่างบูกูบู โอกาวะ และผู้สร้างซีรีส์น้องเมดมังกรของคุณโคบายาชิ อย่างคูลเคียวชินจะ นอกจากนี้ ยังมีงานอีเวนต์ที่อุทิศให้กับตัวละครชื่อ "โปรเจกต์คราวน์" ในวันที่ 27 ตุลาคม โดยมีแฟนอาร์ตและคอสเพลย์การแต่งตัวข้ามเพศ ใน ค.ศ. 2018 บริษัทผู้ผลิตงานลามกอย่างวูดร็อกเก็ตได้ผลิตภาพยนตร์ล้อเลียนเรื่อง "เวตเตอร์แดนอะวอเตอร์เลเวล: เดอะบาวเซตพอร์นพาโรดี" โดยอิงมากมีมที่มีเอพริล โอนีล เป็นบาวเซต และทอมมี พิสทอล เป็นมาริโอ
การตอบรับ
ในส่วน "นินเท็นโดวอยซ์แชต" นักเขียนหลายคนของเว็บไซต์ไอจีเอ็นหลายคนได้พูดถึงปรากฏการณ์นี้อย่างยาวนาน โดยไบรอัน อัลตาโน อธิบายว่า "ผู้คนยึดติดอยู่กับบางสิ่งบางอย่างและสร้าง ... สิ่งที่เคยเป็นที่รู้จักในอดีตว่าบริสุทธิ์" และเป็นส่วนหนึ่งของการอุทธรณ์ว่าจะสร้างความสับสนให้กับตัวจัดการสื่อสังคมของนินเท็นโดได้อย่างไร ด้านเคซี เดอฟรีตัส ไม่เห็นด้วย เนื่องจากความนิยมของตัวละครบางส่วนมาจากกระแส "มอนสเตอร์เกิร์ล" ในประเทศญี่ปุ่น ในขณะเดียวกันก็สังเกตเห็นว่าแฟนคอมิกส์หลายเรื่องสำหรับตัวละครตัวนี้ว่าดีงามจริง ๆ แต่วิพากษ์วิจารณ์ชื่อนี้ว่าไม่เป็นไปตามแบบแผนการตั้งชื่อที่กำหนดโดยชื่อของพีชเชต ส่วนกิตา แจ็กสัน แห่งเว็บไซต์โคตากุได้ตั้งข้อสังเกตถึงศิลปะที่ล้นเกินสำหรับตัวละครนี้ โดยระบุว่า "รู้สึกทึ่งกับความร้อนแรงของบาวเซตที่หยั่งรากลึกในวิดีโอเกม" ในวิดีโอร่วมกับทิม โรเจอส์ เธอเสริมว่าเธอไม่เคยเห็นเทรนด์ "ทวิตเตอร์ฮิตขนาดนี้" และสังเกตเห็นว่าชาวญี่ปุ่นให้การเชียร์อย่างหนักทั้งต่อตัวละครดังกล่าวและศิลปินดั้งเดิม และอเล็กซ์ โอลนีย์ แห่งนินเท็นโด ไลฟ์ ได้ตั้งข้อสังเกตถึงความประหลาดใจของเขาต่อการอายุยืนยาวของเทรนด์ดังกล่าว โดยให้เหตุผลว่าการวางบางสิ่งที่ "กระสับกระส่ายและเซ็กซี่" เข้ากับฉากมาริโอ แต่ยังเหมาะสมในการเล่าเรื่องที่นินเท็นโดสร้างขึ้นอาจเป็นเหตุผลว่าทำไมถึงเป็นเช่นนั้น
โรงเรียนอนุบาลสมุทรสงคราม
โรงเรียนอนุบาลสมุทรสงคราม เป็นโรงเรียนอนุบาลประจำจังหวัด สังกัดสำนักงานเขตพื้นที่การศึกษาประถมศึกษาสมุทรสงคราม  กระทรวงศึกษาธิการ  ก่อตั้งขึ้นในปี พ.ศ. 2495 โดยนายวิฑูรย์ จักกะพาก ผู้ว่าราชการจังหวัดสมุทรสงคราม  และนายแสวง เรืองจำเนียร ศึกษาธิการจังหวัดสมุทรสงคราม
ภาษามหาราษฏรี
ภาษามหาราษฏรี (Maharashtri; ภาษามราฐี: महाराष्ट्री प्राकृत) เป็นภาษาในอินเดียยุคกลางและยุคโบราณ พัฒนามาจากภาษาสันสกฤต เคยใช้พูดในบริเวณที่เป็นรัฐมหาราษฏระและส่วนอื่นๆของอินเดีย เป็นต้นกำเนิดของภาษามราฐี รวมทั้งภาษากอนกานี ภาษามัลดีฟส์ และภาษาสิงหล จัดเป็นภาษาปรากฤตภาษาหนึ่ง และเป็นภาษาปรากฤตที่ใช้ในบทละครและแพร่หลายที่สุดด้วย โดยเฉพาะบทละครของกาลิทาสใช้พูดตั้งแต่ทางเหนือจากมัลวาและราชปุตนะไปจนถึงกฤษณะและบริเวณแม่น้ำตุงคภัทรทางใต้ ภาษามหาราษฏระเป็นหนึ่งในภาษาปรากฤตที่เข้ามามีบทบาทเมื่อเลิกใช้ภาษาสันสกฤตในการติดต่อสื่อสาร โดยแพร่หลายในช่วง พ.ศ. 43 - 1043 ภาษาปรากฤตเริ่มใช้เป็นภาษาพูดแทนที่ภาษาสันสกฤตเมื่อราว พ.ศ. 43 ราชวงศ์ศาตวาหนะใช้ภาษามหาราษฏรี เป็นภาษาราชการ และภาษานี้ถูกใช้ต่อเนื่องมานานกว่า 1,000 ปี
โรงเรียนอนุบาลสมุทรสงคราม
ปัจจุบันเปิดทำการสอนในระดับชั้นอนุบาลปีที่ 2 ถึง ระดับชั้นประถมศึกษาปีที่ 6 จำนวน  38  ห้องเรียน
บาวเซต
การตอบรับ
ดอน นีโร แห่งนิตยสารเอสไควร์ได้บรรยายตัวละครนี้ว่า "ได้รับแรงบันดาลใจจากการเล่นบทผู้หญิงเป็นนาย" โดยเสนอว่าตัวละครนี้สามารถมองได้ว่าเป็นสัญลักษณ์เชิงบวกของการเสริมอำนาจผู้หญิงเช่นเดียวกับซามุส อารัน หรือลารา ครอฟต์ แม้ว่าจะบ่นว่างานศิลปะส่วนใหญ่นั้นเป็น "ผู้ชายอย่างเปิดเผย มองดูน่าสะอิดสะเอียน เต็มไปด้วยความซ้ำซากจำเจที่น่าสยดสยอง ชวนให้นึกถึงตุ๊กตายางของเดดออร์อะไลฟ์วอลเลย์บอล" ส่วนแซม มาชโคเวช แห่งเว็บไซต์อาร์เทคนิกา ได้กล่าวถึงความนิยมของตัวละครบางส่วนว่าแตกต่างจากเจ้าหญิงพีช โดยระบุว่าแฟนอาร์ตให้ความสำคัญกับ "รูปร่างที่เพรียวบางมากขึ้น [...] ทำให้เจ้าหญิงพีชดูเป็นตุ๊กตาบาร์บีน้อยลงพอสมควร" และนิก วาลเดซ จากคอมิกบุ๊กได้อธิบายว่าตัวละครตัวนี้เป็นการผสม "องค์ประกอบที่น่ารักของการออกแบบเจ้าหญิงพีช กับเหลี่ยมเขาที่แข็งกว่าและหางที่แหลมคมของบาวเซอร์ ทำให้การรวมตัวกันของตัวละครทั้งสองเป็นศิลปินที่น่ายินดีสำหรับแฟน ๆ" แม้ว่าจะได้เตือนเกี่ยวกับลักษณะที่ชัดเจนของแฟนอาร์ตบางส่วน ด้านแอนา วาเลนส์ จากเว็บไซต์เดอะเดลีดอต ได้ตั้งข้อสังเกตถึงความดึงดูดใจในวงกว้างของตัวละครนี้ แต่ก็เป็นบุคคลที่มีความสัมพันธ์กันสำหรับหญิงข้ามเพศ โดยกล่าวว่า "บาวเซตเป็นแบบที่เราเห็นตัวเองอย่างแท้จริง เราเปลี่ยนจากการเกลียดตัวเอง, สิ่งมีชีวิตที่ไม่ปกติทางเพศ และได้กลายเป็นผู้หญิงที่มีความสุขรวมถึงมีความมั่นใจ"
ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม
รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2019–20 เริ่มต้นการแข่งขันในวันที่ 17 กันยายน และจะสิ้นสุดในวันที่ 11 ธันวาคม พ.ศ. 2562 (ค.ศ. 2019). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2019–20.
ภาษามหาราษฏรี
ภาษามราฐีเป็นภาษาที่สืบเนื่องมาจากภาษามหาราษฏรี ภาษามหาราษฏรีสำเนียงหนึ่งเรียกว่าภาษามหาราษฏรีเชนใช้บันทึกคัมภีร์ทางศาสนาเชน ภาษามหาราษฎรีพัฒนาไปเป็นภาษามราฐีเมื่อราวพุทธศตวรรษที่ 20 - 21
บาวเซต
การตอบรับ
ความนิยมของบาวเซตทำให้แฟน ๆ ได้สำรวจแนวคิดของตัวละครอื่น ๆ ที่ได้เปลี่ยนโดยเพาเวอร์-อัป ให้เป็นรูปที่คล้ายกับเจ้าหญิงพีช รวมถึงตัวละครซูเปอร์มาริโอ อย่างราชาบู ที่เปลี่ยนเป็น "บูเซต" หรือ "บูเอต" ซึ่งเห็นได้จากแฟนอาร์ตจำนวนมาก ซาชารี ไรอัน จากเว็บไซต์ไอจีเอ็น ได้ตั้งข้อสังเกตว่าด้วยศิลปินที่แตกต่างกันทั้งหมด มันได้ก้าวไปไกลกว่าแค่แนวคิดที่ว่า "หากบาวเซอร์เป็นผู้หญิงล่ะ?" เขาเสริมว่า "ศิลปินจำนวนมากจนคุณไม่รู้ว่าต้องเกร็งกล้ามเนื้อ" เพื่อแสดงผลงานที่พวกเขาสร้างขึ้นในลักษณะเดียวกัน ด้านศิลปืนอื่น ๆ เช่น ฮิโระ มาชิมะ ผู้สร้างแฟรี่เทล ศึกจอมเวทอภินิหาร ต่างก็ให้ความสำคัญกับตัวละครของพวกเขาในเวอร์ชันเพศกลับกัน เขาแสดงคำเตือนสำหรับผู้เข้าร่วมในเทรนด์ดังกล่าวว่า "ระวังอย่าให้เจ้าของลิขสิทธิ์และบริษัทที่พวกเขาทำสัญญาต้องเดือดร้อน" และตั้งข้อสังเกตว่าแม้ว่าเขาจะต้องการวาดแฟนอาร์ตเขาจะต้องได้รับการอนุมัติจากผู้เผยแพร่ และบุคคลอื่น ๆ ที่เกี่ยวข้อง ส่วนสำนักข่าวญี่ปุ่นอื่น ๆ ได้พูดคุยกันโดยตรงเกี่ยวกับความถูกต้องตามกฎหมายของตัวละครดังกล่าวภายใต้กฎหมายลิขสิทธิ์ โดยเฉพาะบาวเซต และไม่ว่าพวกเขาจะละเมิดลิขสิทธิ์ของนินเท็นโดเองหรือไม่
ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม
การจับสลาก
การจับสลากมีขึ้นเมื่อวันที่ 29 สิงหาคม พ.ศ. 2562 (ค.ศ. 2019), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
บาวเซต
การตอบรับ
แม้แฟน ๆ จะเรียกร้องให้สร้างตัวละครฉบับแท้ แต่นินเท็นโดไม่ได้ให้ความเห็นเกี่ยวกับเรื่องนี้ โดยระบุว่า "เกี่ยวกับภาพวาดและสิ่งอื่น ๆ ที่อัปโหลดไปยังอินเทอร์เน็ต เราไม่มีความคิดเห็น" นอกจากนี้ การเปิดตัวของเกมยังรวมถึงข้อความในเกมว่ามงกุฎจะมีผลกับโทเดตเท่านั้น อย่างไรก็ตาม สิ่งพิมพ์เกี่ยวกับเกมสังเกตเห็นความคล้ายคลึงกันระหว่างตัวละครดังกล่าวกับแนวคิดที่ไม่ได้ใช้สำหรับซูเปอร์มาริโอโอดิสซีย์ที่แสดงในอาร์ตบุ๊ก โดยที่บาวเซอร์เข้าควบคุมร่างกายของเจ้าหญิงพีชเหมือนกับความสามารถในการเข้ายึดความสามารถของของมาริโอในภาคโอดิสซีย์ และเธอได้สืบทอดคุณสมบัติหลายประการของเขาจากการครอบครอง โดยสงสัยว่าตอนนี้นินเท็นโดจะสำรวจแนวคิดเพิ่มเติม ส่วนอเล็กซ์ โอลนีย์ กล่าวว่าไม่น่าเป็นไปได้ที่นินเท็นโดจะเพิ่มตัวละครดังกล่าวในเกมบางจุด แม้ว่าเขาคาดหวังว่าจะได้เห็นนินเท็นโดมีปฏิกิริยาต่อกันกับเทรนด์ดังกล่าวบ้างก็ตาม โดยเสริมว่า "ผมคิดว่ามันคงจะเป็นเรื่องเล็ก ๆ น้อย ๆ ที่ขบขัน และนินเท็นโดก็สนุกขึ้นมากเลยช่วงนี้"
ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม
ทีม
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2019), พวกเขาประกอบด้วย
บาวเซต
การตอบรับ
นิตยสารนิวส์วีก และเว็บไซต์โนว์ยัวร์มีม ยกให้ตัวละครดังกล่าวเป็นหนึ่งใน "มีมวิดีโอเกม 10 อันดับแรกประจำ ค.ศ. 2018" โดยระบุว่า "การเป็นแฟนคลับของบาวเซตไม่เพียงแต่หลีกเลี่ยงไม่ได้เท่านั้น แต่ยังเป็นข้อบังคับอีกด้วย" และเสริมว่าในขณะที่บาวเซิร์ฟเวอร์ชันก่อน ๆ ยังคงมีอยู่ทางออนไลน์ การออกแบบของบาวเซตเป็น "สิ่งใหม่" ส่วนเว็บไซต์เดอะเดลีดอตอ้างว่าเป็นตัวอย่างของวิธีที่ "ผู้คนยอมรับการมีเขาในทวิตเตอร์" เมื่อ ค.ศ. 2018 โดยระบุว่า "โดยธรรมชาติของมีม—จอมวายร้ายที่มีพลังและแข็งแกร่ง กลายเป็นผู้หญิงซึ่งครอบงำ—ผู้ใช้ที่หลงใหลในการเปลี่ยนแปลง และของขลังที่แสดงความคลั่งไคล้ทางเพศของความเป็นสตรี" รวมทั้งลักษณะที่ไม่ใช่กฎเกณฑ์ของตัวละครก็เพิ่มความน่าดึงดูดใจ นั่นคือ กับผู้หญิงเพศทางเลือก ขณะที่หนังสือพิมพ์เมโทรจัดให้บาวเซตเป็นหนึ่งใน "12 เรื่องราววิดีโอเกมที่ใหญ่ที่สุดของ ค.ศ. 2018" โดยกล่าวถึงตัวละครนี้ว่าเป็น "ผู้ชนะง่าย ๆ สำหรับเรื่องราวของวิดีโอเกมที่ไม่น่าจะเป็นไปได้มากที่สุดแห่งปี" รวมถึงสังเกตเห็นความนิยมทั้งกับแฟนนินเท็นโดและผลการค้นหาภาพอนาจารออนไลน์ โดยระบุเพิ่มเพิ่มเติมว่า "ไม่ต้องถามจะดีกว่า" ทั้งนี้ มีมดังกล่าวยังอยู่ในอันดับที่ 16 ของทวิตเตอร์เทรนด์อะวอดส์ของญี่ปุ่น โดยได้รับ "รางวัลคณะกรรมการอำนวยการพิเศษ" เนื่องจากการเติบโตอย่างรวดเร็ว ซึ่งต่อมา Ayyk92 ได้รับถ้วยรางวัลทางวัตถุจากพิซิฟ และนิโกนิโกสำหรับรางวัลนี้
ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม
กลุ่ม
แมตช์การแข่งขันมีวันที่ 17–18 กันยายน, 1–2 ตุลาคม, 22–23 ตุลาคม, 5–6 พฤศจิกายน, 26–27 พฤศจิกายน, และ 10–11 ธันวาคม พ.ศ. 2562 (ค.ศ. 2019). เวลาคิกออฟการแข่งขันก็จะเป็นเวลา 21:00 CEST/CET โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
ตั้งแต่วันที่ 26 ตุลาคม พ.ศ. 2562 (ค.ศ. 2019) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST (UTC+2), หลังจากนั้น (นัดที่ 4–6) เวลาก็จะเป็น CET (UTC+1).
สะพานแบบโค้ง
สะพานแบบโค้ง (arch bridge) คือ สะพานรูปแบบหนึ่งที่มีการรับน้ำหนักในแต่ละด้านในการก่อสร้างเป็นรูปโค้ง สะพานแบบโค้งใช้การโอนน้ำหนักของสะพานและน้ำหนักถ่วงบางส่วนในการผลักตามแนวนอนโดยเครื่องรับน้ำหนักที่ด้านใดด้านหนึ่ง สะพานหนึ่งอาจจะสร้างจากรูปโค้งที่ต่อเนื่องกัน แต่ในปัจจุบันมีสะพานหลายรูปแบบที่ใช้โครงสร้างที่ประหยัดมากกว่าสะพานแบบโค้ง
ปีแยร์ บรีโก
ปีแยร์ บรีโก (Pierre Brigot, 1 กันยายน 2256-8 พฤศจิกายน 2334) เป็นมิชชันนารีคณะมิสซังต่างประเทศแห่งกรุงปารีสชาวฝรั่งเศส และอดีตประมุขมิสซังสยามระหว่าง พ.ศ. 2298-2310
ประวัติ
บรีโกเกิดเมื่อวันที่ 1 กันยายน พ.ศ. 2256 ที่ซุนลี ชู ลัวร์ ในมุขมณฑลออร์เลอ็อง เขาเข้าร่วมคณะมิสซังต่างประเทศแห่งกรุงปารีสและถูกส่งมายังกรุงศรีอยุธยาเมื่อ พ.ศ. 2284
ภารกิจในสยาม
ระหว่างการเสียกรุงศรีอยุธยาครั้งที่สองเมื่อ พ.ศ. 2310 บาทหลวงบรีโกก็ได้ถูกทหารพม่ากวาดต้อนกลับไปแต่ก็ได้รับความช่วยเหลือจนได้เดินทางกลับฝรั่งเศส
ต่อมาฟร็องซัว-อ็องรี ตูร์แป็ง นำบันทึกของบรีโกมาดัดแปลงเป็นหนังสือเกี่ยวกับกรุงศรีอยุธยา
พระเจ้าจ้งติง
พระเจ้าจ้งติง (จึ จวง) เป็นกษัตริย์จีนองค์ที่ 10 แห่งราชวงศ์ชาง
พิจิตร สเตเดียม
พิจิตร สเตเดียม หรือ สนามกีฬากลางจังหวัดพิจิตร เป็นสนามฟุตบอลมีลู่วิ่งภายนอก ปัจจุบันเป็นสนามเหย้าของพิจิตร ยูไนเต็ด
ในอดีตเคยเป็นสนามเหย้าของสโมสรฟุตบอลพิจิตร และเคยเป็นสนามเหย้าของทีมทีทีเอ็ม พิจิตร ในฤดูกาล 2553-2554 ซึ่งแข่งขันในระดับไทยพรีเมียร์ลีก ทำให้สนามมีความมาตราฐานสูงตามกฏของไทยพรีเมียร์ลีก มีความจุผู้ชมได้ 15,000 คน และไฟสว่างรอบสนามเพียงพอต่อการใช้การแข่งขีนกีฬาต่างๆในเวลากลางคืน
อุลตร้าแมนทริกเกอร์ นิวเจนเนอเรชั่นทีก้า
อุลตร้าแมนทริกเกอร์ นิวเจนเนอเรชั่นทีก้า เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 10 กรกฎาคม ค.ศ. 2021 จนถึงวันที่ 22 มกราคม ค.ศ. 2022 มีจำนวนตอนทั้งหมด 25 ตอน และมีตอนพิเศษอีก 3 ตอน
ภาพรวม
อุลตร้าแมนทริกเกอร์ เป็นผลงานครบรอบ 55 ปีของซีรีส์อุลตร้าแมน และเป็นครบรอบ 25 ปีของ อุลตร้าแมนทีก้า หนึ่งในผลงานซีรีส์อุลตร้าแมนยุคเฮย์เซย์ระยะแรก โดยเป็นการนำโครงเรื่อง และองค์ประกอบของซีรีส์อุลตร้าแมนทีก้า มาสร้างขึ้นในรูปแบบใหม่
เรื่องย่อ
เมื่อ 30 ล้านปีก่อน โลกเคยถูกปกคลุมไปด้วยความมืดที่น่าสะพรึงกลัว แต่ทว่าความมืดดังกล่าวนั้นก็ถูกผนึกไว้ในอวกาศที่แสนไกล ด้วยฝีมือของมนุษย์ยักษ์แห่งแสงในอดีตกาล มนุษย์ยักษ์แห่งแสงผู้นั้นได้ทุ่มพลังทั้งหมดขจัดความมืดจนหมดสิ้น และหลับใหลอยู่ในสภาพรูปปั้นหิน บนดาวเคราะห์สีแดง วันเวลาได้ล่วงเลยไปนับสหัสวรรษ...
ปัจจุบันสมาพันธ์รักษาความสงบสุขของโลก TPU (Terrestrial Peaceable Union) ได้ก่อตั้งทีมผู้ชำนาญการพิเศษ GUTS-SELECT ขึ้นมา แต่แล้ววันหนึ่งความสงบสุขก็พลันสิ้นลง เมื่อความมืดที่เคยถูกปิดผนึกในยุคโบราณถูกปลดปล่อย เหล่ามนุษย์ยักษ์แห่งความมืดที่เป็นอิสระจึงเริ่มออกอาละวาดอีกครั้ง ขณะเดียวกัน มานากะ เคนโกะ เด็กหนุ่มที่ใช้ชีวิตอยู่อย่างสงบสุข ในฐานะนักพฤกษศาสตร์บนดาวอังคารที่กำลังบุกเบิกพัฒนา ก็ต้องเข้าไปพัวพันกับเหตุการณ์ครั้งนี้ด้วย ท่ามกลางซากปรักหักพังของนครบนดาวอังคาร ที่กำลังถูกเหยียบย่ำโดยสัตว์ประหลาดปริศนา โชคชะตาก็ได้นำพา เค็นโกะ มาพบกับ มนุษย์ยักษ์แห่งแสงตนนี้ โดยภารกิจอันยิ่งใหญ่นี้จะเปลี่ยนชะตาของเขากับ โลกใบนี้ไปจากเดิมอย่างสิ้นเชิง หลังจากที่เขาได้รับเลือกให้ต่อสู้ในฐานะ มนุษย์ยักษ์แห่งแสงผู้มาจากอดีตอันไกลโพ้น นามนั้นคือ อุลตร้าแมนทริกเกอร์
อุลตร้าแมนทริกเกอร์
มนุษย์ยักษ์แห่งแสงจากโบราณกาล เป็นผู้ขจัดความมืดมิดเมื่อ 30 ล้านปีก่อน และหลับไหลอยู่ในสภาพรูปปั้นหินบนดาวอังคาร จนกระทั่งเค็นโกะไปพบเข้า และได้รับเลือกให้เป็นผู้สืบทอด ทำให้อุลตร้าแมนทริกเกอร์ ฟื้นคืนชีพจากการหลับใหลอันยาวนาน ซึ่งในการแปลงร่างนั้นต้องใช้ GUTS สปาร์คเลนส์ ร่วมกับ GUTS ไฮเปอร์คีย์ โดยเค็นโกะจะติดตั้ง GUTS ไฮเปอร์คีย์ (มัลติไทป์คีย์) ที่กักเก็บพลังงานแสงสว่าง บรรจุเข้ากับปืน จากนั้นกางตัวอุปกรณ์ออกเป็นรูปแบบคฑา สปาร์คเลนส์ ชูขึ้นเหนือหัว แล้วกดลั่นไกเพื่อทำการแปลงร่าง แสงสว่างจะพวยพุ่งออกมาล้อมรอบร่างของเค็นโกะ และกลายเป็นอุลตร้าแมนทริกเกอร์ในที่สุด มีอาวุธหลักคือ เซอร์เคิลอาร์มส ลักษณะเด่นคือ คริสตัลบริเวณหน้าผาก เกราะโพรเท็คเตอร์ กับ กำไลข้อมือและข้อเท้า สีทอง ทั้งนี้ทริกเกอร์ยังสามารถทำการ ไทป์เชนจ์ หรือเปลี่ยนร่างต่อสู้ ได้อีก 2 ร่าง เพื่อรับมือกับคู่ต่อสู้แต่ละรูปแบบ
ร่างต่อสู้
!ชื่อร่าง !! ส่วนสูง !! น้ำหนัก !! ความเร็วการบินสูงสุด !! วิ่งสูงสุด !! ความเร็วจากใต้น้ำ !! ความเร็วในการดำใต้ดิน !! พลังกระโดดสูงสุด !! อ้างอิง ! มัลติไทป์ ! พาวเวอร์ไทป์ ! สกายไทป์ ! ทริกเกอร์ทรูธ ! ทริกเกอร์ทรูธ (พาวเวอร์อัพ Ver.)
สมาพันธ์สันติภาพโลก TPU / GUTS-Select
TPU มีชื่อเต็มว่า Terrestrial Peaceable Union หรือชื่อที่แท้จริงคือ สมาพันธ์สันติภาพโลก (地球平和同盟) เป็นกลุ่มองค์กรขนาดใหญ่ที่ ชิซึมะ มิตสึคุนิ ประธานของมูลนิธิชิซึมะก่อตั้งขึ้นมาเมื่อ 6 ปีก่อน ทำหน้าที่สนับสนุนด้านการป้องกันร่วมกับรัฐบาลทั่วโลก เพื่อเตรียมพร้อมการเผชิญหน้ากับภัยอันตรายที่กำลังเข้ามาใกล้
ส่วน GUTS-Select มีชื่อเต็มว่า Global Unlimited Task Squad-Select หน่วยปฏิบัติการพิเศษ ที่ประจำการ ณ TPU สาขาญี่ปุ่น เป็นกลุ่มบุคคลากรผู้เชี่ยวชาญเฉพาะทาง เพื่อรับมือกับภัยพิบัติที่มาจากสัตว์ประหลาด หรือ มนุษย์ต่างดาว ที่ปรากฏตัวบนโลก
ไอเท็มและอาวุธ
! colspan="6"|คีย์ของอุลตร้าแมน ! รหัสคีย์ !! ชื่อ !! เสียงบูทอัพ !! รายละเอียด ! U-01 ! อุลตร้าแมนทริกเกอร์ มัลติไทป์คีย์ ! U-02 ! อุลตร้าแมนทริกเกอร์ พาวเวอร์ไทป์คีย์ ! U-03 ! อุลตร้าแมนทริกเกอร์ สกายไทป์คีย์ ! ! กลิตเตอร์ทริกเกอร์ อีเทอร์นิตี้คีย์ ! ! ทริกเกอร์ทรูธคีย์ ! U-04 ! อุลตร้าแมนเซต ออริจินอลคีย์ ! U-05 ! อุลตร้าแมนเซต อัลฟ่าเอดจ์คีย์ ! U-06 ! อุลตร้าแมนเซต เบต้าสแมชคีย์ ! U-07 ! อุลตร้าแมนเซต แกมม่าฟิวเจอร์คีย์ ! U-08 ! อุลตร้าแมนเซต เดลต้าไรส์คลอว์คีย์ ! U-09 ! อุลตร้าแมนริบุทคีย์ ! 10-U ! ทริกเกอร์ดาร์คคีย์ ! colspan="6"|คีย์ของสัตว์ประหลาด ! M-01 ! โกโมร่าคีย์ ! M-02 ! เอเลคิงคีย์ ! M-03 ! เซ็ตตอนคีย์ ! M-04 ! กามะคุจิระคีย์ ! M-05 ! กาซอร์ตคีย์ ! M-06 ! กัง Q คีย์ ! M-07 ! เนิร์สคีย์ ! M-08 ! โฮโรโบรอสคีย์ ! M-09 ! ไซกอร์กคีย์ ! M-10 ! การ์กอลกอนคีย์
มนุษย์ยักษ์แห่งความมืด
กลุ่มชนเผ่านักรบยักษ์ฝ่ายมืด ที่มีข้อมูลบันทึกในศิลาจารึกเมื่อ 30 ล้านปีก่อน เป็นผู้บุกรุกทำลายอารยธรรมโบราณเพื่อตามหาขุมพลัง อีเทอร์นิตี้คอร์ แต่ทริกเกอร์ และกลุ่มผู้พิทักษ์โลกได้ทำการต่อต้านและผนึกเหล่ามนุษย์ยักษ์ไว้ในสถานที่ต่าง ๆ ที่ห่างไกลกัน พวกเขามีความสามารถในการเรียกสัตว์ประหลาดแห่งความมืด โดยการกระตุ้นด้วยพลังจิต ปกติจะสื่อสารกันเองในเผ่าพันธุ์ด้วยภาษาชาวอุลตร้าโบราณ แต่ก็สามารถพูดภาษามนุษย์ได้เช่นกัน
ภาพยนตร์
อุลตร้าแมนทริกเกอร์ เอพิโซด Z เป็นภาพยนตร์ในรูปแบบสตรีมมิ่ง เข้าฉายและเผยแพร่เมื่อวันที่ 18 มีนาคม ค.ศ. 2022 ทางเว็บไซต์สตรีมมิง TSUBURAYA IMAGINATION และโรงทางภาพยนตร์ที่เข้าร่วมรายการ  โดยภาพยนตร์นี้ได้ประกาศเมื่อเดือนธันวาคม ปี ค.ศ. 2021 จากงาน TSUBURAYA CONVENTION 2021 SPECIAL PROGRAM เป็นเนื้อหาเป็นการเล่าหลังจากเหตุการณ์ของเนื้อหาหลักเป็นเวลา 2 ปี
ในส่วนนอกประเทศสามารถรับชมผ่านทางเว็บ Ultraman Connection ซึ่งอยู่ในหมวดจ่ายโดยตรง ในประเทศไทยผู้ที่ถือลิขสิทธิ์คือ เดกซ์ โดยเผยแพร่รูปแบบสื่อสตรีมมิ่งผ่านทางแอปพลิเคชัน Flixer เผยแพร่เมื่อวันที่ 19 มีนาคม พ.ศ. 2564 และได้เข้าฉายในโรงภาพยนตร์รอบพิเศษเมื่อวันที่ 20 มีนาคม พ.ศ. 2564 อย่างไรก็ตามได้ออกอากาศทางสถานีโทรทัศน์ดิจิทัล ช่อง 7 HD หมายเลข 35 ในรายการการ์ตูนดังสุดสัปดาห์ ทุกวันเสาร์ เวลา 7:00 น. - 7:30 น. เมื่อวันที่ 7 มกราคม ถึง 14 มกราคม พ.ศ. 2565 และออกอากาศซ้ำอีกครั้งทางช่อง จีเอ็มเอ็ม 25 ทุกวันอาทิตย์ เวลา 6:05 น. ในรายการ Dexclub Cartoon ออกอากาศเมื่อวันที่ 12 กุมภาพันธ์ ถึง 19 กุมภาพันธ์ พ.ศ. 2566
เรื่องย่อ (ภาพยนตร์)
2 ปีต่อมาหลังจากที่โลกมนุษย์ได้ผ่านพ้นศึกตัดสินครั้งสุดท้าย สัตว์ประหลาดได้ปรากฏตัวขึ้นออกมาบ่อยขึ้นอีกครั้ง ในเวลาเดียวกัน ได้เกิดเหตุการณ์การรุกรานจากซากโบราณที่ปรากฏขึ้นอย่างต่อเนื่องตามแต่ล่ะที่ทั่วโลกที่ทีม GUTS-Select ได้มีการต้อนรับหัวหน้าคนใหม่ โทคิโอกะ ริวอิจิ ซึ่งเขาได้เตรียมทีมเพื่อเริ่มการสอบสวน แต่หารู้ไม่ว่านั่นเป็นจุดเริ่มต้นของการต่อสู้อันดุเดือดที่ได้กุมโชคชะตาของจักรวาลแห่งนี้เอาไว้
วอยซ์ดราม่า
!ตอนที่!!ชื่อตอน!!เผยแพร่
การออกอากาศ
อุลตร้าแมนทริกเกอร์ นิวเจนเนอเรชั่นทีก้า ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียวในประเทศญี่ปุ่น ออกอากาศเมื่อวันที่ 10 กรกฎาคม ค.ศ. 2021
ในส่วนประเทศไทยผู้ที่ถือลิขสิทธิ์คือ เดกซ์ โดยได้ออกอากาศทางช่องทีวีดิจิทัลช่อง 7 HD หมายเลข 35 ในรายการ การ์ตูนดังสุดสัปดาห์ ออกอากาศครั้งแรกเมื่อวันที่ 24 กรกฎาคม พ.ศ. 2564 ทุกวันเสาร์ เวลา 7:00 น. - 7:30 น. นอกจากนี้ได้เผยแพร่รูปแบบสื่อสตรีมมิ่งผ่านทางแอปพลิเคชัน Flixer และแชนแนลยูทูป Dexclub เผยแพร่ลงเมื่อวันที่ 28 สิงหาคม ปีเดียวกัน อย่างไรก็ตามได้ออกอากาศซ้ำอีกครั้งทางช่อง จีเอ็มเอ็ม 25 ทุกวันอาทิตย์ เวลา 6:05 น. ในรายการ Dexclub Cartoon ออกอากาศเมื่อวันที่ 18 กรกฎาคม พ.ศ. 2565
กองทัพรัสเซีย
กองทัพสหพันธรัฐรัสเซีย (Вооружённые си́лы Росси́йской Федера́ции) เป็นราชการทหารของประเทศรัสเซีย ก่อตั้งขึ้นหลังสหภาพโซเวียตล่มสลาย วันที่ 7 พฤษภาคม 2535 บอริส เยลต์ซินลงนามในคำสั่งประธานาธิบดีที่สถาปนากระทรวงกลาโหมรัสเซียและกำหนดให้หน่วยทหารกองทัพโซเวียตทั้งหมดในดินแดนสาธารณรัฐสังคมนิยมโซเวียตรัสเซียอยู่ใต้การควบคุมของรัสเซีย ประธานาธิบดีรัสเซียเป็นผู้บัญชาการทหารของกองทัพ
จำนวนกำลังพลมีระบุในคำสั่งประธานาธิบดีรัสเซีย วันที่ 1 มกราคม 2551 มีการกำหนดทหาร 2,019,629 นาย รวมถึงทหาร 1,134,800 นาย ในปี 2553 สถาบันศึกษายุทธศาสตร์ระหว่างประเทศประเมินว่ากองทัพรัสเซียมีกำลังพลประจำการราว 1,040,000 นาย และกองหนุน 2,035,000 นาย (ส่วนใหญ่เป็นอดีตทหารเกณฑ์) หอบัญชีรัสเซียรายงานกำลังพลในกองทัพและได้รับค่าจ้างแท้จริงไว้ที่ 766,000 นายในเดือนตุลาคม 2556 ซึ่งไม่ตรงกับกำลังพลที่ระบุไว้ในคำสั่งประธานาธิบดี จนถึงเดือนธันวาคม 2556 กองทัพมีกำลังพลอยู่ที่ร้อยละ 82 ของกำลังพลที่ต้องการ
โซนี่ เอ็กซ์พีเรียแซด1
โซนี่ เอ็กซ์พีเรียแซด1 (Sony Xperia Z1) เป็นสมาร์ตโฟน รุ่นระดับสูง ใช้ระบบปฏิบัติการแอนดรอยด์ ผลิตโดยโซนี่ โดยส่วนใหญ่รู้จัก แซด1 ในชื่อ "โฮนามิ" (Honami) ซึ่งเป็นชื่อรหัสสำหรับการพัฒนาและผลิตรุ่นนี้ โดยเปิดตัวในงาน ไอเอฟเอ 2013 เมื่อวันที่ 4 กันยายน พ.ศ. 2556 ซึ่งจะวางขายในสหราชอาณาจักรวันที่ 20 กันยายน พ.ศ. 2556 และในประเทศอื่นๆ ภายในเดือนตุลาคม พ.ศ. 2556
เอ็กซ์พีเรียแซด1 เป็นสมาร์ตโฟนที่สามารถกันน้ำ และ กันฝุ่น ได้รับมาตรฐานไอพี 55 และ 58 และมีกล้องความละเอียด 20.7 ล้านพิกเซล ใช้โซนี่ จีเลนส์ และหน่วยประมวลผลภาพ ไบออนซ์ (BIONZ) รวมไปถึงส่วนต่อประสานกับผู้ใช้ แบบใหม่ และการออกแบบที่ใช้อะลูมิเนียม และกระจก บนตัวเครื่อง
ฮาร์ดแวร์
โซนี่ เอ็กซ์พีเรียแซด1 มีคุณสมบัติที่คล้ายคลึงกับรุ่นก่อนหน้าอย่าง เอ็กซ์พีเรียแซด ซึ่งมีการออกแบบที่เรียกว่า "ออมนิบาลานซ์" (Omni-Balance) โดยมุ่งเน้นในการสร้างความสมดุลจากมุมมองในทุกๆ ทิศทาง เอ็กซ์พีเรียแซด1 มีขอบที่โค้งมน และมีผิวเรียบทุกด้าน โดยขอบเชื่อมต่อติดกันทั้งตัวเครื่อง ทำมาจากอะลูมิเนียม ส่วนด้านหน้าและด้านหลัง จะใช้กระจก ปุ่มเปิด-ปิด ทำมาจากอะลูมิเนียม อยู่ทางด้านขวาของตัวเครื่อง ซึ่งที่ตั้งของมันสามารถทำให้ใช้โทรศัพท์ด้วยมือเดียวได้อย่างสะดวก โดยมีแรงบันดาลใจมาจากปุ่มด้านข้างของนาฬิกาหรู แซด1 วางขายทั้งหมด 3 สี คือสีดำ, สีขาว และ สีม่วง โดยแซด1 มีตัวเครื่องที่ค่อนข้างหนา (หนา 8.5 มิลลิเมตร) และหนัก (169 กรัม) และมีส่วนของหน้าจอหนากว่า เอ็กซ์พีเรียแซด แม้ว่าจะมีขนาดหน้าจอเท่ากัน ซึ่งโซนี่กล่าวว่า ต้องขยายขนาดเนื่องจากต้องรองรับเซนเซอร์ของกล้องที่มีขนาดที่ใหญ่ขึ้น เอ็กซ์พีเรียแซด1 ได้รับการรับรองการกันน้ำ และ กันฝุ่น ด้วยค่าไอพี 55 และ 58 ซึ่งแตกต่างจากเอ็กซืพีเรียแซด เพราะว่าแซด1 ไม่มีฝาปิดรูหูฟังกันน้ำ แต่สามารถกันน้ำได้ โดยแซด1 ใช้สแนปดรากอน 800 ควอดคอร์ คล็อกที่ 2.2 จิกะเฮิรตซ์ ซึ่งเป็นหน่วยประมวลผลล่าสุดของควอล์คอมม์ และใช้แรม 2 จิกะไบต์ ส่วนหน้าจอนั้นมีขนาด 5 นิ้ว ใช้เทคโนโลยี โซนี่ ไตรลูมีนอส และ เอ็กซ์เรียลลีตีเอนจิน เพื่อช่วยในการรับชมรูปภาพ และวิดีโอ ได้สวยงามขึ้น และแบตเตอรีมีความจุ 3000 มิลลิแอมป์
ซอฟต์แวร์
เอ็กซ์พีเรียแซด1 ทำงานบนแอนดรอยด์ 4.2.2 พร้อมกับโซนี่ลันเชอร์ ซึ่งจะประกอบด้วยซอฟต์แวร์เพิ่มเติมต่างๆ ของโซนี่ เช่น วอล์คแมน แอปพลิเคชันเล่นสื่อ รวมไปถึงแอปพลิเคชันอัลบัม และวิดีโอ โดยแซด1 จะมีเทคโนโลยีเนียร์ฟีลด์คอมมูนิเคชัน หรือเอ็นเอฟซี ซึ่งเป็นคุณสมบัติที่จะสามารถเชื่อมต่อสมาร์ตโฟนกับโทรทัศน์ที่รองรับ หรือเล่นเพลงผ่านลำโพงที่รองรับระบบเอ็นเอฟซี รวมไปถึงแบตเตอรีที่สามารถอยู่ได้ทนนานมากขึ้นกว่าเดิม ส่วนแอปพลิเคชันของกูเกิล (เช่น กูเกิล โครม, กูเกิล เพลย์, กูเกิล เสิร์ช, กูเกิล แมปส์, กูเกิล ทอล์ก) จะติดตั้งลงในเครื่องตั้งแต่วางจำหน่าย ส่วนซอฟต์แวร์กล้องจะถูกปรับเปลี่ยนใหม่ทั้งหมด โดยมีคุณสมบัติเด่นคือ ไทม์ชิฟต์ (TimeShift)<references group="Mobiles Bug" />
รุ่น
ทุกรุ่นรองรับ 2 จี จีเอสเอ็ม 4 เครือข่าย (850, 900, 1800, 1900) และ 3 จี ยูเอ็มทีเอส 5 เครือข่าย (850, 900, 1700, 1900, 2100) ยกเว้นรุ่น SO-01F โดยในประเทศไทยจะวางจำหน่ายโมเดล C6902 ก่อน ส่วนโมเดล C6903 ที่รองรับเครือข่าย 4G LTE จะนำเข้ามาในภายหลัง
สกายแลนเดอร์: สปายโรแอดเวนเจอร์
สกายแลนเดอร์: สปายโรแอดเวนเจอร์ (Skylanders: Spyro's Adventure) เป็นวิดีโอเกมเกมแรกในชุดเกม สกายแลนเดอร์ ซึ่งเดิมทีตั้งใจและวางจำหน่ายในฐานะการรีบูตครั้งที่สองของแฟรนไชส์ สปายโร และควรจะเป็นเกมแรกในเกมไตรภาคใหม่ของสปายโร ตัวเกมเป็นเกมเกมแพลตฟอร์มแอ็กชันผจญภัย 3 มิติที่เล่นร่วมกับหุ่นของเล่นที่โต้ตอบกับมันผ่าน "พอร์ทัลแห่งพลัง" ที่อ่านแท็กของพวกเขาผ่าน NFC และมีเสียงของจอช คีตัน, ดาริน เดอ พอล, เดฟ วิตเทนเบิร์ก, คีธ ฟาร์ลีย์, ออเดรย์ วาซิเลวสกี้, โจอี้ คาเมน และ เควิน ไมเคิล ริชาร์ดสัน ตัวเกมวางจำหน่ายในเดือนตุลาคม 2011 ในโซนอเมริกาเหนือ ยุโรป และออสเตรเลียสำหรับไมโครซอฟท์ วินโดวส์, นินเท็นโด 3DS, แมคโอเอส, เพลย์สเตชัน 3, วี และ เอกซ์บอกซ์ 360
สำหรับในโซนญี่ปุ่น ตัวเกมวางจำหน่ายในวันที่ 12 กรกฎาคม 2013 ซึ่งจัดจำหน่ายโดยสแควร์เอนิกซ์ สำหรับเครื่องวี, เพลย์สเตชัน 3, นินเท็นโด 3DS และวียู
แอ็กทิวิชันประกาศว่าในวันที่ 3 มิถุนายน 2012 สกายแลนเดอร์: สปายโรแอดเวนเจอร์ เป็นวิดีโอเกมคอนโซลและพกพาที่มียอดขายสูงสุดทั่วโลกในปี 2012 และในวันที่ 31 มีนาคม 2012 แอ็กทิวิชันขายของเล่น สกายแลนเดอร์ ไปแล้วกว่า 30 ล้านชิ้น และคาดว่ายอดขายจะเกิน 500 ล้านดอลลาร์ภายในสิ้นปีนี้ ภาคต่อโดยตรง สกายแลนเดอร์: ไจแอนท์ส ได้วางจำหน่ายในปี 2012 สำหรับ นินเท็นโด 3DS, เพลย์สเตชัน 3, เอกซ์บอกซ์ 360, วี และ วียู
สฐิรพงษ์ อาจหาญ
พันเอก สฐิรพงษ์ อาจหาญ เป็นรองผู้บังคับการกรมทหารราบที่ 15 อดีตผู้บังคับการกรมทหารพรานที่ 48   อดีตผู้บังคับหน่วยเฉพาะกิจนราธิวาส 30  ซึ่งในเหตุการณ์ความไม่สงบในชายแดนภาคใต้ของประเทศไทย เขาเป็นหนึ่งในผู้นำกำลังทหารและตำรวจ เข้าปิดล้อมแกนนำกองกำลังติดอาวุธอาร์เคเค ตลอดจนเป็นหนึ่งในผู้ตรวจสอบที่เกิดเหตุคนร้ายใช้อาวุธสงครามยิงพระครูประโชติรัตนานุรักษ์
ผู้บังคับหน่วยเฉพาะกิจนราธิวาส 30
หลังจากเหตุการณ์ยุทธการที่บาเจาะ พ.ศ. 2556 สฐิรพงษ์ อาจหาญ ผู้บังคับหน่วยเฉพาะกิจนราธิวาส 30 ได้เป็นผู้นำกองกำลังผสมสกัดจับผู้ต้องสงสัย เพื่อสอบสวนขยายผล ส่วนในเดือนสิงหาคมของปีเดียวกัน เขาเป็นผู้นำกองกำลังผสมเข้าปิดล้อมตรวจค้นเป้าหมายสำคัญที่อำเภอรือเสาะ จังหวัดนราธิวาส กระทั่งเกิดการยิงปะทะกัน โดยหลังจากการปะทะ เจ้าหน้าที่พบผู้เสียชีวิต 2 คน ซึ่งหนึ่งในนั้นเป็นแนวร่วมกลุ่มก่อเหตุยิงตำรวจเสียชีวิต 4 นาย
และในเดือนตุลาคม พ.ศ. 2556 เขาเป็นหนึ่งในผู้ร่วมสนธิกำลังทหารและตำรวจกว่า 50 คน เข้าปิดล้อมตรวจค้นบ้านพักที่ต้องสงสัย ณ อำเภอรือเสาะ จังหวัดนราธิวาส หลังสืบทราบว่ากองกำลังติดอาวุธของหนึ่งในแกนนำอาร์เคเคหลบซ่อนตัวเพื่อเตรียมก่อเหตุ และเกิดการยิงปะทะกัน กระทั่งตำรวจเสียชีวิต 2 นาย ส่วนกองกำลังติดอาวุธอาร์เคเคเสียชีวิต 4 คน (หนึ่งในนั้นคือเปเล่ดำ) และยอมมอบตัว 7 คน
รวมถึงเดือนมกราคม พ.ศ. 2557 สฐิรพงษ์ได้นำกำลังเจ้าหน้าที่ทหาร 30 นาย เข้าพิสูจน์ทราบพื้นที่ตำบลบาตง อำเภอรือเสาะ จังหวัดนราธิวาส หลังสืบทราบว่ากลุ่มกองกำลังติดอาวุธอาร์เคเคได้แฝงตัว เพื่อเตรียมประชุมวางแผนก่อเหตุในพื้นที่ กระทั่งเกิดการยิงปะทะกัน ก่อนที่อีกฝ่ายหลบหนีไปได้ ส่วนทหารยึดเอ็ม 16 ได้ 1 กระบอก แล้วนำไปตรวจสอบว่าเคยใช้ก่อเหตุที่ใด จากนั้น ในเดือนพฤศจิกายน เขาได้รับการพิจารณาปรับย้ายจากผู้บังคับการกรมทหารราบที่ 151 พัน 2 มาเป็นผู้บังคับการกรมทหารราบที่ 153 พัน 3
ผู้บังคับการกรมทหารพรานที่ 48
ในเดือนมิถุนายน พ.ศ. 2558 เมื่อครั้งที่เป็นผู้บังคับการกรมทหารพรานที่ 48 เขาได้นำกำลังร่วมกับเจ้าหน้าที่ตำรวจหน่วยปฏิบัติการพิเศษภูธรจังหวัดนราธิวาส เข้าตรวจค้นพื้นที่เป้าหมาย ณ ตำบลมะรือโบออก อำเภอเจาะไอร้อง จังหวัดนราธิวาส หลังสืบทราบว่ากลุ่มกองกำลังติดอาวุธอาร์เคเคได้แฝงตัว เพื่อประชุมวางแผนก่อเหตุร้ายช่วงเดือนเราะมะฎอน กระทั่งเกิดการยิงปะทะกัน โดยทางเจ้าหน้าที่สามารถจับกุมได้ 2 คน พร้อมยึดกระสุนอาวุธปืนและเครื่องกระสุน เพื่อตรวจสอบในเวลาต่อมา
เดือนมิถุนายน พ.ศ. 2559 เขาได้นำกำลังทหารจากกรมทหารพรานที่ 48 ประมาณ 24 นายออกพิสูจน์ทราบแหล่งซุกซ่อนอาวุธของผู้ก่อความไม่สงบในพื้นที่ ตำบลโต๊ะเด็ง อำเภอสุไหงปาดี จังหวัดนราธิวาส โดยสามารถยึดปืนลูกซองได้ 1 กระบอก และเอ็ม 16 จำนวน 3 กระบอก พร้อมส่งของกลางแก่ชุดนิติวิทยาศาสตร์ เพื่อทำการตรวจลายนิ้วมือสำหรับการขยายผล
เดือนสิงหาคม พ.ศ. 2561 สฐิรพงษ์ อาจหาญ พร้อมด้วยหน่วยเก็บกู้และทำลายวัตถุระเบิด ตำรวจตระเวนชายแดน 447 รวมถึงเจ้าหน้าที่ทหาร, ตำรวจ และฝ่ายปกครอง เข้าตรวจสอบที่เกิดเหตุคนร้ายลอบยิงอาสาสมัครรักษาดินแดนเสียชีวิต 2 นาย ซึ่งถูกขโมยอาวุธปืนและเสื้อเกราะกันกระสุน
กิจกรรมเพื่อสังคม
เดือนกันยายน พ.ศ. 2560 สฐิรพงษ์ อาจหาญ ได้จัดกิจกรรมพหุวัฒนธรรมสานสัมพันธ์พุทธ–มุสลิม เพื่อสร้างความสัมพันธ์ระหว่างศาสนาในการอยู่ร่วมกัน ส่วนในเดือนพฤษภาคม พ.ศ. 2562 เขาได้เข้าร่วมกิจกรรมพบปะเสวนา 2 ผู้นำศาสนา สานสัมพันธ์ สร้างสันติสุข ต้อนรับรอมฎอน
การแพร่สารแบบฟาซิลิเทต
การแพร่สารแบบฟาซิลิเทต (Facilitated Diffusion) คือการลำเลียงสารจากบริเวณที่มีความเข้มข้นของสารสูงไปจนถึงบริเวณที่มีความเข้มข้นของสารต่ำ แต่ต้องอาศัยตัวพาเป็นตัวกลาง (Carrier) ในการแพร่ ซึ่งมักเป็นสารจำพวกโปรตีนที่มีโมเลกุลขนาดเล็กเช่นกรดอะมิโนซึ่งพบได้ในเยื่อหุ้มเซลล์ รวมถึงน้ำตาลกลูโคส,  คาร์บอเนตและไบคาร์บอเนต การแพร่แบบนี้ใช้การเคลื่อนที่แบบบราวนิงในการแพร่
การแพร่แบบฟาซิลิเทตไม่ต้องการพลังงานในการแพร่ ซึ่งตรงกันข้ามกับการลำเลียงสารแบบแอคทีฟทรานสปอร์ตที่ต้องใช้พลังงาน
การคัดเลือกเจ้าภาพโอลิมปิกฤดูร้อน 2024 และ 2028
การคัดเลือกเจ้าภาพโอลิมปิกฤดูร้อน 2024 และ 2028 เป็นการคัดเลือกเมืองต่างๆ ทั่วโลกที่เสนอเป็นเจ้าภาพกีฬาโอลิมปิกฤดูร้อน 2024 และโอลิมปิกฤดูร้อน 2028 การคัดเลือกสำหรับโอลิมปิกฤดูร้อน 2024 ได้เริ่มเมื่อปี พ.ศ. 2558 ซึ่งมี 5 เมืองได้ผ่านเข้ารอบสุดท้ายของการคัดเลือก แต่ 3 ใน 5 เมืองนั้นได้ถอนตัว เพื่อการรักษาเสถียรภาพของกีฬาโอลิมปิกในอนาคต คณะกรรมการโอลิมปิกสากล จึงได้ตัดสินใจที่จะประกาศให้ปารีสและลอสแอนเจลิส เป็นเจ้าภาพกีฬาโอลิมปิก 2024 และ 2028 ตามลำดับ ในเดือนกรกฎาคม พ.ศ. 2560
ในเดือนกรกฎาคม พ.ศ. 2560 นครลอสแอนเจลิสได้ตัดสินใจที่จะเป็นเจ้าภาพกีฬาโอลิมปิก 2028 ซึ่งทำให้กรุงปารีสได้เป็นเจ้าภาพกีฬาโอลิมปิก 2024 การประกาศผลอย่างเป็นทางการของกีฬาโอลิมปิกฤดูร้อน 2024 และ 2028 มีขึ้นเมื่อวันที่ 13 กันยายน พ.ศ. 2560 ในการประชุมใหญ่สามัญคณะกรรมการโอลิมปิกสากล สมัยที่ 131 ณ ศูนย์การประชุมลิมา กรุงลิมา ประเทศเปรู
โอลิมปิกฤดูร้อน 2024
เมื่อวันที่ 16 กันยายน พ.ศ. 2558 คณะกรรมการโอลิมปิกสากลได้ประกาศขั้นตอนการการคัดเลือกเจ้าภาพ รวมถึงประกาศเมืองที่เข้ารอบการคัดเลือกเจ้าภาพรอบสุดท้าย
โอลิมปิกฤดูร้อน 2024 และ 2028
เพื่อรักษาธรรมเนียมของกีฬาโอลิมปิกให้คงอยู่ต่อไปในอนาคต จากการที่ 3 ใน 4 เมืองที่ได้ถอนตัวในการเสนอตัวเป็นเจ้าภาพกีฬาโอลิมปิกฤดูหนาว 2022 และ 3 ใน 5 เมืองที่ได้ถอนตัวในการเสนอตัวเป็นเจ้าภาพกีฬาโอลิมปิกฤดูร้อน 2024 ในเมื่อวันที่ 3 เมษายน พ.ศ. 2560 คณะกรรมการโอลิมปิกสากลได้ทำข้อตกลงที่ประเทศเดนมาร์ก โดยเจ้าหน้าที่ของไอโอซีได้พบกับคณะกรรมการจากทั้งสองเมืองเพื่อหารือเกี่ยวกับความเป็นไปได้ในการที่ให้มีผู้ชนะทั้งสองเมือง เพื่อเป็นเจ้าภาพจัดการแข่งขันกีฬาโอลิมปิกฤดูร้อน 2024 และ 2028
คณะกรรมการบริหารของไอโอซีได้ประชุมในเมืองโลซาน ประเทศสวิตเซอร์แลนด์ เพื่อหารือเกี่ยวกับขั้นตอนการเสนอตัวเป็นเจ้าภาพโอลิมปิกฤดูร้อน 2024 และ 2028 ในวันที่ 9 มิถุนายน พ.ศ. 2560 คณะกรรมการโอลิมปิกสากลได้เสนออย่างเป็นทางการในการเลือกตั้งเมืองเจ้าภาพโอลิมปิก 2024 และ 2028 ในเวลาเดียวกัน ข้อเสนอนี้ได้รับการอนุมัติโดยการประชุมวิสามัญของไอโอซี เมื่อวันที่ 11 กรกฎาคม พ.ศ. 2560 ที่เมืองโลซานน์
วักกาไน
ณ วันที่ 1 มิถุนายน 2019 วักกาไนมีประชากรประมาณ 33,869 คน ความหนาแน่น 44.5 คนต่อตารางกโลเมตร และมีพื้นที่ 761.47 ตารางกิโลเมตร
ประวัติศาสตร์
ด้วยสภาพทางภูมิศาสตร์ตั้งแต่ยุคเอโดะตอนต้น ภายใต้อิทธิพลของตระกูลมัตสึมาเอะ วักกาไนได้เป็นท่าเรือได้รับการพัฒนาเป็นเมืองประมงที่มีปลาคุณภาพสูง และในสมัยเอโดะตอนกลางวักกะไนก็ถูกวางเป็นเมืองหน้าด่านในการป้องประเทศจากทางเหนือ
ภายหลังสงครามรัสเซีย-ญี่ปุ่น จักรวรรดิญี่ปุ่นได้เข้ายึดครองเกาะซาฮาลินส่วนหนึ่ง และได้เปิดเส้นทางไปยังซาฮาลิน ต่อมาในยุคไทโช ได้มีการก่อสร้างทางรถไฟไปยังเมืองใหญ่ทางตอนเหนือ ต่อมาภายหลังสงครามโลกครั้งที่สอง ได้กลายเป็นฐานสำหรับการพัฒนาทางการประมงในทะเลเหนือ
ฮาบารอฟสค์
ฮาบารอฟสค์ (Khabarovsk; Хабaровск) เป็นเมืองที่ใหญ่ที่สุดและเป็นศูนย์กลางการปกครองของดินแดนฮาบารอฟสค์ ประเทศรัสเซีย ตั้งอยู่ห่างจากชายแดนจีน-รัสเซีย 30 กิโลเมตร (19 ไมล์) ที่จุดบรรจบกันของแม่น้ำอามูร์และอุสซูรี ประมาณ 800 กิโลเมตร (500 ไมล์) ทางเหนือของวลาดีวอสตอค นอกจากนี้ยังเป็นเมืองทางตะวันออกที่ไกลที่สุดที่มีประชากรมากกว่าครึ่งล้านคนในรัสเซีย เมืองนี้เป็นศูนย์กลางการบริหารของเขตสหพันธ์ตะวันออกไกลของรัสเซียตั้งแต่ ค.ศ. 2002 จนถึงเดือนธันวาคม ค.ศ. 2018 เมื่อวลาดีวอสตอคเข้ารับตำแหน่งแทน เป็นเมืองที่ใหญ่ที่สุดในรัสเซียตะวันออกไกล โดยแซงหน้าวลาดิวอสตอคใน ค.ศ. 2015 จากสำมะโนปี 2010 มีประชากร 577,441 คน เดิมชื่อ Khabarovka (จนถึง พ.ศ. 2436) ตามปกติของภายในของรัสเซียตะวันออกไกล ฮาบารอฟสค์มีสภาพอากาศที่รุนแรงและมีฤดูกาลที่แปรปรวนอย่างมาก ส่งผลให้ฤดูหนาวมีอากาศหนาวเย็นและค่อนข้างร้อนและชื้นในฤดูร้อน
ข้อมูลประชากร
องค์ประกอบทางชาติพันธุ์ (2010):
อ้างอิง
หมวดหมู่:เมืองในประเทศรัสเซีย
โรงเรียนวังทองพิทยาคม
โรงเรียนวังทองพิทยาคม เดิมชื่อ "โรงเรียนวังทอง" เป็นโรงเรียนมัธยมศึกษาประเภทสหศึกษา เปิดทำการสอนครั้งแรกเมื่อวันที่ 1  มิถุนายน  พ.ศ. 2499 โดยอาศัยศาลาการเปรียญวัดบึงพร้าวเป็นอาคารเรียนชั่วคราว  มี "นายโชติ  ครุธดิลกานันท์" เป็นครูใหญ่คนแรก
โรงเรียนมีพื้นที่รวมทั้งสิ้น 56  ไร่  2  งาน  56  ตารางวา  ตาม นส.3 เลขที่ 453,463,492,557  และใบแจ้งการครอบครอง  เลขที่  พล.0012  ลงวันที่  19  ธันวาคม  พ.ศ. 2517
แฮปปี้เบิร์ธเดย์ (ภาพยนตร์)
แฮปปี้เบิร์ธเดย์ (Happy Birthday) เป็นภาพยนตร์ไทยแนวโรแมนติก-ดราม่า ที่ออกฉายวันที่ 18 ธันวาคม พ.ศ. 2551 สร้างและจัดจำหน่ายโดยโมทีฟ พลัส (เดิมคือ โมโนฟิล์ม) กำกับโดยพงษ์พัฒน์ วชิรบรรจง นำแสดงโดย อนันดา เอเวอริ่งแฮม, ฉายนันทน์ มโนมัยสันติภาพ มีเรื่องราวเกี่ยวกับชายหนุ่ม "เต็น" (อนันดา) และหญิงสาว "เภา" (ฉายนันทน์) ที่รู้จักกันกันผ่านตัวหนังสือ ในหนังสือท่องเที่ยวที่เต็มไปด้วยข้อความที่ถูกเขียนส่งต่อให้กันและกัน โดยพวกเขาไม่เคยพบหน้ากัน ภาพยนตร์เรื่องนี้ใช้เวลาถ่ายประมาณ 3 เดือน ส่วนใหญ่ถ่ายทำที่แม่ฮ่องสอนเป็นหลัก
ภาพยนตร์เรื่องนี้ยังมีเพลงประกอบ ชื่อ "เธอคือความฝัน" เพลงเก่าของวงพราว นำกลับมาทำใหม่โดยพราวเองและร่วมร้องกับเอิ้ล สตูดิโอโตโม่
คำวิจารณ์
อภินันท์ บุญเรืองพะเนา พูดถึงภาพยนตร์เรื่องนี้ว่า "ที่หนังเรื่องนี้มอบให้กับคนดู ทั้งเนื้อเรื่องที่ซาบซึ้งกินใจ มุมกล้องสวยๆ เพลงประกอบเพราะๆ ของวงพราว... รวมไปจนถึงบทบาทการแสดงของอนันดาที่ควรค่าแก่การยกย่อง หนังเรื่องนี้ก็ยังมีส่วนบกพร่องอยู่บ้างในบางจุด"
นพปฎล จาก นิตยสารเอนเตอร์เทน วิเคราะห์การเล่าเรื่องว่า หนังแบ่งออกเป็นสองส่วน "ส่วนแรก หนังขายเสน่ห์ ความน่ารัก ภาพลักษณ์ ส่วนที่สองคืองานขายการแสดง ในภาคดราม่าหนัก ๆ"